**Zápisnica**

**zo zasadnutia Rady školy pri Základnej škole Jána Zemana v Novej Bani, ktoré sa uskutočnilo dňa  03. 05. 2023 o 16.00 hod. v ZŠ Jána Zemana.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Program:**

1. Otvorenie, privítanie
2. Návrhy, diskusia a schválenie prípadných dodatkov k Štatútu rady školy pri ZŠ Jána Zemana Nová Baňa
3. Rôzne – pripomienky, návrhy
4. Diskusia
5. Záver, poďakovanie

**Prítomní:**

PaedDr. Martin Dojčán, Mgr. Denisa Bátorová, Ing. Svetlana Kamenská, MVDr. Gabriela Chudániková, PaedDr. Tatiana Polcová, PharmDr. Petra Sabaková, Maroš Marko, Peter Forgáč, Dáša Zigová.

Hostia:

Mgr. MVDr. Branislav Jaďuď, PhD. MBA - primátor mesta Nová Baňa,

Mgr. Mária Jankoveová - riaditeľka Základnej školy Jána Zemana Nová Baňa,

**Ospravedlnení:**

Mgr. Jozef Považan, RNDr. Jaroslav Hromádka.

**1. Otvorenie, privítanie**

Predseda Rady školy PaedDr. Dojčán privítal prítomných členov Rady školy a oboznámil ich s programom zasadnutia.

**2**. **Návrhy, diskusia a schválenie prípadných dodatkov k Štatútu rady školy pri ZŠ Jána Zemana Nová Baňa**

Členom Rady školy bol mailom zaslaný platný Štatút rady školy pri ZŠ Jána Zemana Nová Baňa zo dňa 21.10.2021 na jeho pripomienkovanie v termíne do 30. apríla 2023. Všetky pripomienky boli na Rade školy prerokované a za vypracovanie Dodatku k platnému Štatútu rady školy zahlasovali všetci prítomný členovia Rady školy.

**3. Rôzne – pripomienky, návrhy**

Predseda Rady školy PaedDr. Dojčán prisľúbil členom Rady školy, že v termíne do 31. mája 2023 im na mailovú adresu zašle vypracovanú výročnú správu RŠ za rok 2022, ktorá bude následne zverejnená aj na webovej stránke ZŠ Jána Zemana.

Prítomní členovia Rady školy zahlasovali za pravidelné zverejňovanie všetkých pozvánok na zasadnutia Rady školy, zápisníc zo zasadnutí Rady školy a výročných správ na webovej stránke ZŠ Jána Zemana.

**4. Diskusia**

MVDr. Chudániková informovala členov Rady školy, že v mesiaci jún 2023 sa v ZŠ Jána Zemana plánuje zorganizovanie celoškolského rodičovského združenia za účasti pedagógov, členov Rady školy a zriaďovateľa na ktorom budú okrem iného prerokované aj návrhy a pripomienky zo strany rodičov, ktoré MVDr. Chudániková ako zástupca rodičov v RŠ od rodičov zhromaždila.

Pozvánka na celoškolské rodičovské združenie s upresneným termínom stretnutia bude členom Rady školy v dostatočnom predstihu zaslaná mailom.

**5. Záver, poďakovanie**

Na záver predseda Rady školy pri ZŠ Jána Zemana PaedDr. Dojčán poďakoval prítomným za účasť a ukončil zasadnutie Rady školy.

Prílohy:

* prezenčná listina Rady školy v ZŠ Jána Zemana,

V Novej Bani dňa .......................

                                                                            PaedDr. Martin Dojčán

                                                             predseda  Rady školy pri ZŠ Jána Zemana

Mgr. MVDr. Branislav Jaďuď, PhD. MBA, primátor mesta Nová Baňa   .............................

Dátum podpísania zápisnice zriaďovateľom:   .....................................................................